Un bărbat de 43 de ani a murit, miercuri seara, 22 mai, în urma unui accident rutier care a avut loc pe DN 58 A, în apropierea localităţii Victor Vlad Delamarina, din județul Timiș.
Autoturismul în care victima era pasager s-a răsturnat în afara carosabilului.
"Un tânăr de 24 de ani care conducea un autoturism pe DN58A, dinspre Reşiţa spre Lugoj, la un moment dat, ar fi pierdut controlul asupra direcţiei de deplasare, răsturnându-se în afara carosabilului. În urma evenimentului, a rezultat decesul unui bărbat de 43 de ani, pasager în maşină", arată o informare de presă a Poliţiei Timiş.
Şoferul nu a consumat alcool.
Poliţia a deschis dosar penal pentru ucidere din culpă.